Obec Heľpa, 976 68  Heľpa

Zápisnica
z ôsmeho, mimoriadneho zasadnutia Obecného zastupiteľstva obce Heľpa konaného dňa
21. 09. 2011

Prítomní: podľa prezenčnej listiny

8. zasadnutie Obecného zastupiteľstva otvoril starosta obce Heľpa Jozef Fillo.
Privítal prítomných poslancov, prečítal program verejného zasadnutia:

1.	Otvorenie zasadnutia a schválenie programu zasadnutia OZ v Heľpe
2.	Určenie overovateľov zápisnice a zapisovateľa
3.	Kontrola uznesení
4.	Informácia o cenovej ponuke na oporný múr na ulici Tichá
5.	Zásady vydávania Heľpianskych zvestí a činnosť Redakčnej rady
6.	Rôzne
7.	Záver

K bodu č. 1
Starosta sa informoval , či poslanci súhlasia s navrhovaným programom, alebo majú návrh na zmenu programu.

Starosta dal hlasovať
Hlasovanie za Uznesenie č. 112	za:8		proti:	0	zdržal sa:0

K bodu č. 2
Za overovateľov zápisnice boli navrhnutí: Mgr. Andrea Oravkinová, Milan Málik
Za zapisovateľku: Bc. Mária Kemková

Hlasovanie za Uznesenie č. 113	za:8		proti: 0		zdržal sa:0

K bodu č. 3
Kontrola plnenia uznesení:
Kemková - Boli splnené všetky ukladacie uznesenia
K bodu č. 4 
Informácia o cenovej ponuke na oporný múr na ulici Tichá
Starosta – informoval, že na predmetnom mieste bol so stavebnou firmou OBK Heľpa, aby posúdili, či stav na brehu potoka Teplica je havarijný. Skonštatovali, že stav je akútne havarijný a do konca kalendárneho roka by bolo vhodné aby sa to opravilo
PhDr.Babeľa – ideálne by bolo aby to bolo postavené tento rok, je to kritická situácia teraz 15 m, ale do budúcna by sa malo riešiť aj zvyšná časť potoka a malo by sa tam vybudovať aj zábradlie
Starosta – uvažuje sa aj so zábradlím na tých 15 m, rieši sa momentálne táto havarijná situácia, potom podľa finančnej situácie, lebo podľa predpovedí na budúci rok budú pravdepodobne nižšie podielové dane, z hľadiska krízovej svetovej situácie, to nevypadá dobre. 
V tomto čase mu firma OBK, vypracovala cenovú ponuku na uvedenú stavbu – na vyriešenie havarijnej situácie na brehu potoka Teplica – na ulici Tichá.
Mgr. Oravkinová – bude sa táto havarijná časť robiť tohto roku?
Starosta – bude sa to robiť do konca roka
Bc. Fedorová – bude sa to mať z čoho zaplatiť? Z akej položky?
Starosta – zatiaľ sme o tom neuvažovali, bude sa na to treba v rozpočte pozrieť s účtovníčkou, v tomto čase by mali prísť podielové dane
Bc.Fedorová – navrhla, aby suma bola konečná a aby sa neuzatvárali ďalšie dodatky, musí to byť urobené v tej navrhnutej cene
Starosta – áno, iba v tej celkovej cene, ktorá je v ponuke nič sa nebude navyšovať, nemali by byť žiadne dodatky
Bc. Fedorová – nech sa to urobí poriadne, aby sa do toho nedávali ďalšie financie
Starosta – firma OBK v obci už robila oporné múry, /pri dome smútku...../nie sú s tým problémy, jeho názor je, že nemal by byť ani tu problém
Hyriaková – dala hlasovať za Uznesenie č. 114
OZ v Heľpe schvaľuje vybudovanie oporného múru na ul. Tichá na potoku Teplica v dĺžke 15 m, výška 6 m hrúbka 40 cm za konečnú cenu 13.538,47 € vrátane DPH.
Hlasovanie           za: 8 	zdržal sa: 0		proti: 0
K bodu 5
Zásady vydávania Heľpianskych zvestí a činnosť Redakčnej rady
Skladaná – predložila ešte raz poslancom zásady vydávania Heľpianskych zvestí a činnosť Redakčnej rady
Po preštudovaní poslanci nemajú k tomu výhrady
Mgr. Hyriaková – dala hlasovať za Uznesenie č. 115
Oz v Heľpe, schvaľuje zásady vydávania Heľpianskych zvestí a činnosť redakčnej rady.
Hlasovanie 	za: 8	proti: 0		zdržal sa: 0
K bodu č. 6
Rôzne

Starosta – informoval poslancov, že ho navštívila p. Oravkinová, ktorá na predchádzajúcom zasadnutí podala ústnu žiadosť na vybudovanie prístupovej cesty k pozemku na ulici Tichá, kde majú včelín. Na predchádzajúcom zasadnutí jej doporučili doniesť zmluvu, ktorá ich oprávňuje uvedený pozemok úžívať. Pani Oravkinová mu predmetnú zmluvu doniesla, je datovaná dňa 11. 6. 1991 ale nemá žiadne evidenčné číslo. Je to vlastne potvrdenie, v ktorom bývalý starosta obce Vilim Ján potvrdzuje, že odovzdáva Oravkinovi Tomášovi nar. 15. 12. 1935 č. d. 791 do bezúplatného dlhodobého užívania parcelu č. 890 o výmere asi 140 m2,ktorá je pri mlynskom náhone. Súčasne ale doniesol potvrdenie aj Babeľa Vladimír, ktoré ve vedené na meno Babeľa Juraj Heľpa č. 57 zo dňa 5. mája 1982, že pozemok im dalo do užívania MNV v Heľpe s tým, že ak bude pôda potrebná pre verejné účely budú ju musieť uvolniť.
Starosta informoval poslancov, že parcela o ktorú sa jedná, nie je vo vlastníctve obce Heľpa a teda nemôže ju nikomu dať do užívania a ani odpredať. V súčasnosti sa pri tejto parcele buduje ČOV, sú tu urobené určité úpravy a nebude môcť byť k tejto parcele vybudovaná prístupová cesta. Odporúča aby bolo p. Oravkinovi odpísané, že má vypratať pozemok. Poslanci by mali o tomto pouvažovať do budúceho zastupiteľstva.
Starosta ďalej informoval, že v pondelok bol v Bratislave, je podpísaná zmluva na kompostéry, bola výberová súťaž
Mgr. Oravkinová – mala dotaz, či je nejaký predbežný prieskum, kto bude mať záujem
Starosta – doteraz nie, nerobil sa žiaden prieskum, kým nebola podpísaná zmluva, 
Mgr. Oravkinová – navrhla, že môžu si poslanci spraviť prieskum samostatne
Mgr. Riapoš – musí vedieť všetky parametre kompostérov aby vedel informovať obyvateľov. Navrhuje, reláciu do rozhlasu a vysvetliť ľuďom o tom kompostovaní  termín dokedy  sa majú prihlásiť, kto má záujem. Ešte sa informoval,  v koho vlastníctve kompostéry budú.
Starosta - Bude to vo vlastníctve obce a bude v prenájme prakticky navždy
Starosta – potok – riadime ho denne, stále ľudia hádžu do potoka odpad, kázal vyberať aj skaly, aby sa tento odpad na skalách nezachytával. Vyhlási sa že budeme dávať pokutu, kto bude prichytený keď sype do potoka
Mgr. Hyriaková – rozdala poslancom jej pracovnú náplň, majú si to pozrieť sa na budúce to prejednať.
Starosta poďakoval prítomným poslancom za účasť a ukončil jednanie.
  
								...........................................................
								starosta obce
.................................................................			............................................................
overovateľka zápisnice						overovateľ zápisnice